18/02/2019 | Administración LocalMunicipal
Camariñas
Bases reguladoras do concurso de comparsas do Entroido Camariñas 2019

BASES REGULADORAS DO CONCURSO DE COMPARSAS ENTROIDO CAMARIÑAS 2019 PRIMEIRO.–DEFINICIÓN As presentes bases e convocatoria teñen por obxecto establecer os criterios e o procedemento para a concesión dos premios do Concurso de Comparsas de Entroido Camariñas 2019 que se celebrará o luns 4 de marzo de 2019. SEGUNDO.–PARTICIPANTES Poderán participar no concurso as 12 primeiras comparsas que se inscriban no Rexistro municipal. As restantes comparsas que se presenten quedarán nunha lista de reserva. Enténdese por comparsas a unha agrupación formada por un mínimo de 10 persoas, que veñan disfrazadas e fagan unha teatralización conxunta (bailar, cantar, actuar…) cunha duración entre 5 e 20 minutos. TERCEIRO.–PREMIOS As contías dos premios do concurso serán: 1.º premio de 700 €. 2.º premio de 500 €. 3.º premio de 300 €. As comparsas que non resulten premiadas terán unha axuda económica de 10 € por cada persoa participante na comparsa ata un máximo de 150€ por comparsa. Esta axuda non é acumulativa aos premios. Os premios estarán suxeitos á retención do IRPF de acordo coa lexislación vixente. Os premiados daranse a coñecer unha vez remate a última actuación. O pago dos premios farase por transferencia bancaria ás persoas ou entidades que figuren como representantes na solicitude de inscrición ao concurso. CUARTO.–PRAZO DE SOLICITUDE Estas bases e convocatoria publicaranse na páxina web do Concello de Camariñas e no Boletín Oficial da Provincia. O prazo de solicitude de participación comeza a partir das 9.00 do día seguinte ao da publicación do extracto da convocatoria no Boletín Oficial da Provincia e remata o 28 de febreiro de 2019 ás 14.00. QUINTO.–PROCEDEMENTO O concurso consistirá nun desfile por varías rúas do Concello e unha actuación sobre un escenario. As comparsas deberán enviar antes do día 1 de marzo de 2019 por email a cultura@camarinas. net o audio que queiran que se lles poña durante a actuación. O escenario conta cas seguintes medidas: 14 metros de fronte, 8 metros de fondo e 1 metro altura. Para subir ao escenario haberá unha escaleira con 4 peldaños chanzos de 4 metros de ancho e 1 metro de fondo, separados cada un deles con 20 cm de altura. O acceso ao escenario farase por un portal de 2,80x2,80 metros aos efectos de poder pasar por el a carroza ou decoración que poida traer cada comparsa. As comparsas poderán facer unha proba sen son o sábado 2 de marzo pola mañá ou o con son o mesmo luns 4 de marzo pola mañá. Para iso teñen que solicitalo previamente na biblioteca municipal. O luns 4 de marzo, ás 19.30, na Biblioteca Municipal farase un sorteo coa orde de actuación de cada comparsa participante ante os seus representantes. O desfile sairá da Praza do Concello ás 20.00 e percorrerá as rúas Avda. da Coruña, Ambrosio Feijoo, Rúa do Medio, Areal e Avda. Eugenio López ata chegar ao Pavillón Municipal. Entrarán no patio cuberto do colexio onde terán un espazo reservado. A actuación sobre o escenario comezará ás 21.00. Ao remate de todas as actuacións farase público o fallo do xurado e chamarase ás comparsas gañadoras para que suban ao escenario. SEXTO.–VALORACIÓN A valoración corresponderalle a un xurado formado por persoas designadas pola Alcaldía e un representante do Concello de Camariñas que actuará en calidade de secretario/a con voz pero sen voto. As decisións do Xurado serán inapelables. Algún dos premios poderá quedar deserto por decisión do Xurado. O Xurado pode deixar deserto algún premio. O Xurado valorará as comparsas outorgando o primeiro, segundo e terceiro premio atendendo a orixinalidade, vestiario, maquillaxe, decoración e posta en escea. O/A secretario/a levantará acta que deberá estar asinada por todos os membros do xurado e entregaraa nun sobre pechado ao presentador do concurso. SÉTIMO.–INSCRICIÓNS As solicitudes de inscrición no concurso presentaranse no Rexistro Xeral do Concello de Camariñas ou a través da sede electrónica sede. camarinas. net utilizando os impresos anexos a estas bases. Os impresos tamén estarán dispoñibles na Biblioteca Municipal en horario de luns a venres laborais de 10.00 a 13.00 e de 16.45 a 18.30, teléfono 665134490 e email cultura@camarinas. net. O prazo de inscrición abrirase o día da publicación das bases na web municipal e rematará o 28 de febreiro de 2019 ás 14.00 horas. As solicitudes presentadas fóra de prazo serán desestimadas. As comparsas deberán presentar a seguinte documentación: a) Asociacións legalmente constituidas: Anexo 1, copia do CIF da entidade que solicita participar e certificado do número de conta corrente a nome da asociación. b) Agrupacións informais: Anexo 2, o Anexo 3, copia do DNI do representante e certificado do número de conta corrente a nome do representante A solicitude de inscrición implica a aceptación das bases. ANEXO 1 SOLICITUDE DE INSCRICIÓN NO CONCURSO DE COMPARSAS ENTROIDO CAMARIÑAS 2019 PARA ASOCIACIÓNS D./Dna. _________________________________________, con DNI n.º _____________ enderezo en ______________________________________ e teléfono _____________, actuando en representación da asociación _______________________________, con CIF n.º ___________________. EXPÓN: Que acepta as bases do Concurso de comparsas Entroido Camariñas 2019, SOLICITA: A inscrición no concurso co nome da comparsa: _________________________________ cuxo número de membros é de _____. En Camariñas, a ____ de ____________________ de 2019. Asdo.: SRA. ALCALDESA DO CONCELLO DE CAMARIÑAS ANEXO 2 SOLICITUDE DE INSCRICIÓN NO CONCURSO DE COMPARSAS ENTROIDO CAMARIÑAS 2019 PARA AGRUPACIÓNS DE PERSOAS D./Dna. _________________________________________, con DNI n.º _____________ enderezo en ______________________________________ e teléfono _____________, actuando en representación da agrupación de persoas que se indica no Anexo 3. EXPÓN: Que acepta as bases do Concurso de comparsas Entroido Camariñas 2019, SOLICITA: A inscrición no concurso co nome da comparsa: _________________________________ cuxo número de membros é de _____. En Camariñas, a ____ de ____________________ de 2019. Asdo.: SRA. ALCALDESA DO CONCELLO DE CAMARIÑAS ANEXO 3 PERSOAS FÍSICAS OU AGRUPACIÓN DE PERSOAS FÍSICAS SEN PERSONALIDADE XURÍDICA Os abaixo asinantes DECLARAN que con data _________ procedeuse a constituír a comparsa _______________________________________________, composta dos seguintes membros: Que nesta data nomeouse a don/dona _______________________________ como representante desta AGRUPACIÓN para as relacións co Concello de Camariñas. Que esta Agrupación acepta as bases do concurso comparsas Entroido Camariñas 2019. Así mesmo, todos os asinantes declaran atoparse ao corrente nas súas obrigas co Concello de Camariñas, atoparse ao corrente nas súas obrigas tributarias e coa Seguridade Social e non atoparse incurso en ningunha causa de incompatibilidade ou incapacidade para recibir axudas de administracións públicas. Camariñas,. de. de 2019. SRA. ALCALDESA-PRESIDENTA DO ILMO. CONCELLO DE CAMARIÑAS Camariñas, a 15 de febreiro de 2019. A alcaldesa Asdo.: Sandra Insua Rial